
Traethodau Gradd Meistr: Tudalen Datganiadau a Chadarnhad Wedi eu Llofnodi 

Cyflwynir y Rheoliadau ar gyfer cyflwyno traethodau estynedig o dan Reoliadau Graddau Meistr Modiwlaidd Prifysgol Metropolitan Caerdydd yn: http://www.cardiffmet.ac.uk/registry/academichandbook/Documents/AH1_10_ 12.pdf

1. O dan y Rheoliadau hyn (adran A6), rhaid i bob copi o’r traethawd estynedig a gyflwynir gynnwys:

(i) crynodeb o’r traethawd estynedig heb fod dros 300 gair o hyd;

(ii) y datganiad a’r cadarnhad wedi eu llofnodi gan yr ymgeisydd, wedi’i rwymo yn nhu blaen y traethawd estynedig (adran A8 ac A10).

2. Gwahardd Mynediad at y Traethawd Estynedig

3. Fel arfer bydd traethawd estynedig a gyflwynir ar gyfer gradd Meistr ym Mhrifysgol Metropolitan Caerdydd ar gael yn agored heb unrhyw ddosbarthiad diogelwch neu gyfyngiad ar gael mynediad ato. Fodd bynnag gallai’r Brifysgol wahardd llungopïo a / neu fynediad at draethawd estynedig am gyfnod penodedig o hyd at bum mlynedd. Cyfrifoldeb goruchwyliwr traethawd estynedig yr ymgeisydd fydd gwneud cais i’r Gwasanaethau Cofrestrfa cyn gynted ag y bo’n rhesymol ymarferol, i’w ystyried gan y Pwyllgor Achosion Arbennig.

4. Tudalen Datganiadau / Cadarnhad Wedi eu Llofnodi

5. Rhaid i bob ymgeisydd sy’n cyflwyno traethawd estynedig ardystio ar y dudalen Datganiadau / Cadarnhad:

(i) nad yw’r traethawd estynedig o ran sylwedd wedi cael ei dderbyn yn barod ar gyfer unrhyw radd ac nad yw’n cael ei gyflwyno ar yr un pryd ar gyfer unrhyw radd arall;

(ii) mae’r traethawd estynedig yn ganlyniad i’w (g)waith a’i (h)ymchwiliadau ei hun, oni nodir yn wahanol.

6. Hefyd ar y dudalen Datganiadau / Cadarnhad, bydd yn ofynnol i’r ymgeisydd ymgorffori datganiad wedi’i lofnodi yn y gwaith yn datgan

naill ai:		y gallai’r traethawd estynedig, os bydd yn llwyddiannus, fod ar gael i’w fenthyg rhwng llyfrgelloedd neu i’w lungopïo (yn amodol i’r gyfraith ar hawlfraint), i’w ddyddodi yn e-Ystorfa’r Brifysgol, ac y gallai’r teitl a’r crynodeb fod ar gael i sefydliadau allanol;

neu: y gallai’r traethawd estynedig, os bydd yn llwyddiannus, fod ar gael i’r pwrpasau hyn ar ôl i waharddiad cymeradwy ar fynediad ato gael ei godi.

7. Cadw Traethodau Estynedig yn yr Ystorfa

8. Drwy lofnodi’r cadarnhad a’r datganiadau, rydych yn cytuno i ddyddodi eich traethawd estynedig yn Ystorfa’r Brifysgol a / neu mewn unrhyw ystorfa arall a awdurdodir i’w defnyddio gan y Brifysgol.

Rydych yn datgan mai chi yw’r awdur a’ch bod yn caniatáu i’r Brifysgol storio’n electronig, copïo neu gyfieithu eich traethawd estynedig mewn unrhyw gyfrwng neu fformat cymeradwy er mwyn ei ddiogelu a sicrhau mynediad ato yn y dyfodol. Nid oes gan y Brifysgol unrhyw rwymedigaeth i atgynhyrchu nac arddangos y traethawd estynedig yn yr un fformat neu drefn y cafodd ei ddyddodi’n wreiddiol ynddo.

9. Bydd traethodau estynedig a ddyddodir yn yr Ystorfa ar gael i amrywiaeth eang o bobl a sefydliadau, gan gynnwys asiantau awtomataidd ac injans chwilio drwy’r We Fyd-Eang. Ar ôl i’ch traethawd estynedig gael ei ddyddodi, gallai’r eitem a’i metadata gael eu hymgorffori mewn catalogau neu wasanaethau mynediad cyhoeddus, er enghraifft data-basau cenedlaethol o draethodau estynedig electronig.

Mae hawliau a roddir i’r Ystorfa drwy’r cytundeb hwn yn gwbl ddi-neilltuol. Gallwch gyhoeddi’r gwaith yn ei fersiwn bresennol neu fersiynau pellach yn rhywle arall.

10. Rydych hefyd yn cytuno:

(i) Bod y copi electronig o’r Gwaith sydd wedi’i ddyddodi yn yr ystorfa ddigidol ac sy’n destun y cytundeb hwn yr un fath yn union o ran cynnwys â’r copi papur o’r traethawd estynedig sydd wedi’i ddyddodi yn Llyfrgell Prifysgol Metropolitan Caerdydd, yn amodol i bwynt (iv) isod.

(ii) Eich bod wedi cymryd gofal rhesymol i sicrhau bod y traethawd estynedig yn wreiddiol a hyd y gwyddoch chi nad yw’n torri unrhyw gyfreithiau gan gynnwys rhai’n ymwneud â difenwi, enllib a hawlfraint.

(iii) Eich bod, mewn achosion lle y mae eiddo deallusol awduron neu ddalwyr hawlfraint eraill wedi’i gynnwys yn y traethawd estynedig, wedi cael caniatâd penodol i gynnwys y deunydd hwnnw yn y traethawd estynedig, ac yn y ffurf electronig o’r traethawd estynedig a gyrchir drwy’r ystorfa ddigidol mynediad agored, neu eich bod wedi adnabod a thynnu allan unrhyw ddeunydd na chawsoch ganiatâd digonol ar ei gyfer ac na fydd ar gael drwy’r Ystorfa.

(iv) Nad oes gan y Brifysgol unrhyw rwymedigaeth i gymryd camau cyfreithiol ar eich rhan, neu ar ran dalwyr hawliau eraill, os torrir hawliau eiddo deallusol, neu unrhyw hawl arall, yn y deunydd sydd wedi’i ddyddodi.

(v) [bookmark: WfCopyCase]Eich bod yn ymrwymo i indemnio Prifysgol Metropolitan Caerdydd yn erbyn unrhyw gamau neu achosion cyfreithiol, hawliadau, gorchmynion a chostau a achosir gan y Brifysgol os torrir unrhyw ran o’r cytundeb hwn.

11. [bookmark: WfTarget]Trefn y dudalen Cadarnhad / Datganiadau


CADARNHAD

Cyflwynir y gwaith hwn fel cyflawniad rhannol o’r gofynion ar gyfer gradd

…………………………………………………………………………………………. ac nid yw o ran sylwedd wedi cael ei dderbyn ar gyfer unrhyw radd ac nid yw’n cael ei gyflwyno ar yr un pryd ar gyfer unrhyw radd arall.


Llofnod ......................................................................(ymgeisydd)

Dyddiad ..........................................................................


DATGANIAD 1

Mae’r traethawd estynedig hwn yn ganlyniad fy ngwaith a fy ymchwiliadau fy hun, oni nodir yn wahanol. Lle y defnyddiwyd gwasanaethau cywiro, mae maint a natur y cywiriad wedi’i farcio’n glir yn y troednodyn / troednodiadau.

Mae ffynonellau eraill yn cael eu cydnabod drwy droednodiadau’n cynnwys cyfeiriadau penodol. Mae llyfryddiaeth wedi’i hatodi.


Llofnod .....................................................................(ymgeisydd)

Dyddiad.........................................................................


Naill ai DATGANIAD 2(i)

Rwyf drwy hyn yn rhoi caniatâd i fy nhraethawd estynedig, os bydd yn cael ei dderbyn, fod ar gael ar gyfer ei lungopïo a’i fenthyg rhwng llyfrgelloedd, i’w ddyddodi yn e-Ystorfa’r Brifysgol, ac i’w deitl a’i grynodeb fod ar gael i sefydliadau allanol.

Llofnod .....................................................................(ymgeisydd)

Dyddiad .........................................................................


Neu DATGANIAD 2(ii)

Rwyf drwy hyn yn rhoi caniatâd i fy nhraethawd estynedig, os bydd yn cael ei dderbyn, fod ar gael i’w lungopïo a’i fenthyg rhwng llyfrgelloedd, ac i’w ddyddodi yn e-Ystorfa’r Brifysgol ar ôl codi gwaharddiad ar fynediad a gymeradwywyd gan y Brifysgol.

Llofnod .....................................................................(ymgeisydd)

Dyddiad .........................................................................

